Raigo Iling

Justiits- ja Digiministeerium 20.03.2025

Lugupeetud Raigo Iling

Täname Teid kiire tagasiside eest!

Saadame vastused Teie kirjale ning esitatud küsimustele.

Enne konkreetsetele küsimustele vastamist soovime anda veel täiendavat tausta ettevõttega soetud osanike kohta. Üks meie osanikest Mihkel Hansen on juba üle 20 aastat tegutsenud selles valdkonnas. Oma teise ettevõtte Eltove OÜ osalusel on ta paigaldanud üle Eesti erinevate mobiilsideoperaatorite projektides mobiilsidemaste ning tunneb juba aastaid selles valdkonnas tegutsevaid inimesi.

Järgmiseks esitame vastuse Teie küsimustele:

*“Kas Te enne masti püstitamist mobiilioperaatorite huve ja valmisolekut küsisite?”*

Vastus: Enne masti ehitamist suhtlesime kõigi Eesti mobiilsideoperaatorite esindajatega aga seda paraku mitte kirjalikus vormis. Kõigilt operaatoritelt saime vastuse, et nemad ei ole huvitatud ise sellesse piirkonda investeerima, kuid kui meil on endal võimekus mobiilsidemast paigaldada, siis on nad valmis peale masti valmimist seadmed paigaldama. Lisaks oli sellel ajal aktuaalne ja päevakorras riiklik “Viimase miili” toetusmeede, mis meie hinnangul võiks soodustada erinevate osapoolte huvi ka meie piirkonna vastu ning arvestades kogu informatsiooni ja võimalusi, mis meil endal olemas oli, tundus ainuvõimalik lahendus, et kohaliku olukorda parandada.

*“Kellega olete mobiilioperaatoritest suhelnud enne ja peale masti püstitamist?”*

Vastus: Oleme suhelnud Telia Eesti ASi, Elisa Eesti ASi, Tele2 Eesti Asi ja ELASA-ga.

*“Mis on olnud mobiilioperaatorite vastused ja põhjendused oma seadmete mittepaigaldamiseks?”*

Vastus: Mobiilsideoperaatorite vastused on olnud tavapärased – vähene elanikond, hajaasustus jne, mis otseses mõttes vastab ka tõele, kuid jäetakse arvesse võtmata tõsiasi, et Sooma Rahvuspark on populaarne ning riiklikult esiletõstetud turismipiirkond ning vaba aja veetmise koht, mida külastab igal aastal järjest kasvav hulk külastajaid. Mobiil- ja andmesidest on tõsine puudus nii Keskkonnaametil, kohalikel ettevõtjatel ning ka kohalikel elanikel. Lisame kirjale kaasa kohalike ettevõtjate olukorra kirjeldused, mis annavad ülevaate tänasest olukorrast, mis piirab ettevõtluse toimimist. Lisaks teame, et siia piirkonda oleks tulemas rohkem noori peresid, kui siin oleks olemas inimväärne ja tänapäevane side võimalus. Operaatorite äraütlemised ei ole olnud lõplikud vaid antakse lootust, et võib-olla kunagi jõutakse siia piirkonda ka või kui saaks tasuta, siis võetakse kaalumisele.

Lugupidamisega

RHK Projektid OÜ

Sillaotsa, Riisa küla Tori vald, Pärnumaa, 86815

Mihkel Hansen